પક્ષના એક સિનિયર નેતાએ એવો દાવો કર્યો હતો કે આવી પ્રવૃત્તિને કારણે પક્ષની કથની તથા કરણીમાં ફરક હોવાનું જણાઈ આવે છે. તેમણે કહ્યું હતું કે ‘અમારો એક નેતા આદર્શ કૌભાંડમાં ન્યાય મળે એવી માગણી કરે છે તો અમારો જ બીજો એક નેતા એમાં સંડોવાયેલો છે. એક તરફ આપણે સ્વચ્છ છબિ ધરાવતા નેતાઓની વાત કરીએ છીએ તો બીજી તરફ કોઈની ધરપકડ થઈ હોય એમ છતાં તેની વિરુદ્ધ કોઈ કાર્યવાહી કરવામાં નથી આવતી. અધ્યક્ષ કોઈ પ્રતીકાત્મક પગલાં પણ લેતા નથી.’